สวัสดีค่ะ คือหนูกินยาคุมแบบ28เม็ด มา4ปีแล้ว แต่เดือนตค.ที่ผ่านมา ปจด.หนูมาวันที่22-26 พอหายเป็น หนูก็ไม่ได้กินยาคุมต่อ พอวันที่10พย. ก็มีเพศสัมพันธ์ เลยกินยาคุมแบบ28เม็ด แผงใหม่ เม็ดแรกในวันนั้นเลย เดือนพย. ปจด.หนูยังไม่มาเลยค่ะ อยากทราบว่าจะท้องไหมคะ มีโอกาสที่ประจำจะเลื่อนหรือเปล่า ไม่มีอาการเจ็บคัดเต้านม มีตกขาวประมาณสัปดาห์นึงแล้วค่ะ
ภายหลังการกินยาคุมกำเนิดต่อเนื่องเป็นเวลานาน จะทำให้กลไกการตกไข่เปลี่ยนไป บางท่านที่ต้องการตั้งครรภ์ ต้องรอเวลานานหลายเดือนกว่าที่ไข่จะกลับมาตกตามปกติ แต่อย่างไรก็ตาม หลังจากหยุดยาคุมไป แล้วเริ่มแผงใหม่ประสิทธิภาพในการคุมกำเนิดจะลดลงดังนั้นโอกาสในการตั้งครรภ์ก็ยังมีค่ะ แต่ถือว่าไม่มาก นอกจากนี้การที่ประจำเดือนยังไม่มา อาจเกิดได้จากสาเหตุอื่น นอกเหนือจากการตั้งครรภ์ เช่น รอบเดือนผิดปกติเพราะร่างกายยังปรับตัวไม่ได้จากระดับยาที่เปลี่ยนไป หรือความเครียด การพักผ่อนไม่เพียงพอถ้าคนไข้กังวล สามารถใช้ที่ตรวจการตั้งครรภ์ ด้วยตัวเองได้ค่ะ เนื่องจากเป็นเครื่องมือที่มีความไวสูง สามารถตรวจได้ตั้งแต่วันแรกที่ประจำเดือนขาด